CELEX: 62010FN0046
Language: mt
Date: 2010-06-16 00:00:00
Title: Kawża F-46/10: Rikors ippreżentat fis- 16 ta’ Ġunju 2010 — AD vs Il-Kummissjoni

11.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 246/41
            
         Rikors ippreżentat fis-16 ta’ Ġunju 2010 — AD vs Il-Kummissjoni
   (Kawża F-46/10)
   ()
   2010/C 246/72
   Lingwa tal-kawża: il-Franċiż
   
      Partijiet
   
   
      Rikorrent: AD (Brussell, il-Belġju) (rappreżentant: E. Boigelot, avukat)
   
      Konvenuta: Il-Kummissjoni Ewropea
   
      Suġġett
   
   Talba għall-annullament tad-deċiżjoni li ma tagħtix lir-rikorrent l-allowance tad-dar.
   
      Talbiet tar-rikorrent
   
   
               —
            
            
               tannulla d-deċiżjoni tal-PMO li ttieħdet fit-13 ta’ Novembru 2009 li ma tagħtix lir-rikorrent l-allowance tad-dar previst fl-Artikolu 1(2) tal-Anness VII tar-Regolamenti tal-Persunal;
            
         
               —
            
            
               għall-finijiet kollha, tannulla d-deċiżjoni tal-PMO li ttieħdet fid-9 ta’ Settembru 2009 li ma tagħtix lir-rikorrent l-allowance tad-dar previst fl-Artikolu 1(2) tal-Anness VII tar-Regolamenti tal-Persunal sa fejn din id-“deċiżjoni” tista’ tiġi kkunsidrata li hija ta’ dannu għalih;
            
         
               —
            
            
               sussidjarjament, fil-każ li t-Tribunal għas-Servizz Pubbliku jikkunsidra li l-Artikolu l(2) tal-Anness VII tar-Regolamenti tal-Persunal jawtorizza lill-Awtorità li għandha s-setgħa tikkonkludi kuntratti ta’ impjieg tirrifjuta lir-rikorrent l-allowance tad-dar peress li l-koppja ma tistax tiżżewweġ minħabba l-orjentazzjoni sesswali tagħhom prekluża mil-liġi nazzjonali tas-sieħeb tiegħu, ir-rikonoxximent tal-illegalità tal-Artikolu 1(2)(ċ), iv tal-Anness VII tar-Regolamenti tal-Persunal sa fejn jirreferi għal-liġi ta’ wieħed mill-Istati Membri sabiex jevalwa l-possibbiltà ta’ aċċess għaż-żwieġ u, konsegwentement, in-nuqqas ta’ applikazzjoni ta’ din il-kundizzjoni fil-każ preżenti;
            
         
               —
            
            
               tikkundanna lill-Kummissjoni Ewropea għall-ispejjeż.